**РЕПУБЛИКА БЪЛГАРИЯ**

**ЧЕТИРИДЕСЕТ И ЧЕТВЪРТО НАРОДНО СЪБРАНИЕ**

*КОМИСИЯ ПО РЕГИОНАЛНА ПОЛИТИКА, БЛАГОУСТРОЙСТВО И*

*МЕСТНО САМОУПРАВЛЕНИЕ*

***НЕЧЕТЕНИ ТЕКСТОВЕ В ПЛЕНАРНА ЗАЛА***

***В ЗАСЕДАНИЕТО НА 28 МАРТ, 2018 г.***

**от**

**Д О К Л А Д**

**ЗА ВТОРО ГЛАСУВАНЕ**

**на**

**Законопроект № 754-01-67, за изменение и допълнение на**

**Закона за устройството и застрояването на Столичната община,**

**внесен от Александър Ненков и група народни представители**

**на 04.10. 2017 г., приет на първо гласуване на 11. 01. 2018 г.**

**§ 2.** В чл. 7 думите „Закона за защитените територии и Закона за горите” се заменят с думите „действащото законодателство”.

**Комисията подкрепя текста на вносителите за § 2, който става § 3.**

**§ 8.** В чл. 13 ал. 2 се отменя.

**Комисията подкрепя текста на вносителите за § 8, който става § 9.**

**§ 9.** В чл. 15 се правят следните изменения и допълнения:

1. Създава се ал. 1 :

„(1) Териториите за далекоперспективно развитие се означават с буква „д“ след буквения индекс на устройствената зона, с райе в съответния цвят. Тяхното усвояване по новото предназначение се предвижда да започне след 2025 г.”;

1. Досегашният текст става ал. 2 и в нея думите „2020 г.“ се заменят с „2025 г.“

**Комисията подкрепя текста на вносителите за § 9, който става § 10.**

**§ 17.** В чл. 20 думите „от 1 000 до 10 000 лв.” се заменят с „от 10 000 до 50 000 лв.”, а думите „от 10 000 до 100 000 лв.“ се заменят с „от 50 000 до 200 000 лв.”.

**Комисията подкрепя текста на вносителите за § 17, който става § 18.**

**§ 21.** Столичният общински съвет може да одобрява подробни устройствени планове в отклонение от устройствените показатели на Приложението към чл. 3, ал. 2 за запазване на съществуващи към датата на влизане в сила на този закон недвижими културни ценности или спортни обекти. Решението се взема с мнозинство три четвърти от общия брой на съветниците.

**Комисията подкрепя текста на вносителите за § 21, който става § 22.**

**§ 25.** (1) Влезлите в сила или одобрените до влизането в сила на този закон подробни устройствени планове за преструктуриране на жилищния комплекс в жилищните зони с преобладаващо комплексно застрояване не могат да се изменят в срок от 5 години от влизането им в сила по отношение характера на застрояване – от ниско в средно и/или високо и от средно във високо застрояване.“

(2) Изключения от правилото по ал. 1 се допускат само при изменение в общия устройствен план, който предвижда за територията зона, различна от жилищна зона с преобладаващо комплексно застрояване.

**Комисията подкрепя текста на вносителите за § 25, който става § 26.**

**§ 28.** Столичният общински съвет приема схемата за „Територии с пределно допустими стойности на устройствените показатели“ за жилищните зони с малкоетажно застрояване в природна среда, жилищните зони с малкоетажно застрояване с допълнителни, специфични изисквания, жилищните зони с малкоетажно застрояване, с ограничителни параметри и за вилните зони по приложението по чл.3, ал.2 в шестмесечен срок от влизането в сила на този закон.

**Комисията подкрепя текста на вносителите за § 28, който става § 29.**

**§ 29.** Столичният общински съвет приема наредбите по този закон в шестмесечен срок от влизането му в сила.

**Комисията подкрепя текста на вносителите за § 29, който става § 30.**

 ПРЕДСЕДАТЕЛ

 НА КОМИСИЯТА ПО

 РЕГИОНАЛНА ПОЛИТИКА,

 БЛАГОУСТРОЙСТВО И

 МЕСТНО САМОУПРАВЛЕНИЕ:

 Искрен Веселинов